"Leii" joacă la Râmnicu Vâlcea.
Liga Națională de Baschet Masculin Getica 95 revine cu etapa a patra din faza secundă. SCM winsed.swiss Mozzart Bet Timișoara va juca mâine la Râmnicu Vâlcea, aceasta fiind a treia deplasare consecutivă.
"Leii" din Banat dau piept cu CS Vâlcea 1924 într-o partidă ce va începe la ora 18.
Echipa alb-violetă este liderul grupei 11-18, cu 17 puncte, în timp ce adversara sa se află pe poziția a patra, cu 14 puncte acumulate.
CITEȘTE ȘI: Prognoză: temperaturile medii vor fi mai ridicate decât cele normale în martie, în toată țara
"A fost o scurtă pauză și mă gândesc că am gestionat-o bine. Am avut acest meci cu Ilirija, din ultima etapă a Alpe Adria Cup, și apoi un joc-test. Suntem pregătiți pentru partida cu Vâlcea, care a făcut câteva meciuri bune, în special acasă, împotriva unor adversari de valoare și a obținut victorii. Mă aștept la un meci dificil și sper să gestionăm bine momentele importante. Ne-am pregătit așa cum se cuvine, iar noul nostru jucător a adus un fel de prospețime. Sper la un succes", a declarat jucătorul sârb Adam Mirkovici.